Exqrch/javanese-Komodo-pixelgpt huggingface dataset:
Jeneng grup iki dijupuk saka jeneng wong wadon loro kang duwé tegesé dhéwé ing urip anggotane
Tembung “Endank Soekamti” uga bisa dianggep plesetan saka idiom “énak sekali”
Grup iki dumadi ing sasi Januari 2001
Wiwitane mung manggung saka panggung siji menyang panggung liyané ing sekitae Yogyakarta lan Sala, mligi ing acara-acara mahasiswa
Tahun 2003 dhèwèké nggawe album kapisan, Kelas 1, lagu kang diandalake "“Bau Mulut”" ing ngisor label Indie, lan bisa payu 75 èwu kopi
Album kaloro digawé 2004 ing ngisor jeneng "Pejantan Tambun" kang ngemu 16 lagu
Album katelu digawé 2007 mawa jeneng “Sssttt...!!!” album kapisan kang diprodhuksi déning label "“Proton Record”" lan album kaloro lan katelu ing ngisor "“Warner Musik Indonesia”"
Wong kang seneng karo grup iki diaran Kamtis
Band kang alirane melodic punk saka Yogyakarta iki, uga njajal ranah anyar saknjabane babagan musik
Trio kang anggotane Erik, Dori lan Ari iki njajal maen ing salah saeijining filem
Kanggo Erik, filem iki ora dadi proyek aji mumpung, nanging pratandha lakuné karir musike dhèwèké kabèh wis sepuluh taun
Film kang judhulé sengaja isih dirahasiakake iki wis lumebu tahap panyuntingan lan rencanane bakal di puter ing biyoskup taun iki
Film kang digarap mawa independen iki mengko bakal duluncurake barengan karo promo album kalimane
Dhèwèké arep muter filem mau saben Endank Soekamti ngadakake konser
Film iki nyaritakaké katelu anggota Endang Soekamti bakal dadi superhero
Lucune superhero iki dijupuk saka carita pawayangan
Saben anggota bakal maragakake Gatotkaca, Antareja lan Antasena
Katelu super heo iku mudhun ing donya kang wis modern iki supaya bisa numpes prakawis kang ala.
Struve Geodetic Arc Struve Geodetic Arc utawi dipunsebut minangka Busur Geodetik Struve inggih punika ranté "triangulasi" ingkang mbentang saking Hammerfest ing Nurwègen dumugi Laut Hitam ing Ukraina, ingkang nglewati 10 nagara, inggih punika, Ukraina, Swèdhen, Ruslan, Nurwègen, Moldova, Litowen, Lètlan, Éstlan, lan Bélarus lan meh sadaya jarakipun langkung saking 2.820 km, ingkang ngasilaken pengukuran akurat pisanan saking titikmeridian
Ranté punika dipundhirikaken lan dipun-ginakaken déning ilmuwan Ruslan kelairan saking Jerman, Friedrich Georg Wilhelm von Struve nalika taun 1816-1855 kanggé netepaken ukuran ingkang pas lan wujud bumi
Nalika punika, rantéé namung ngléwati kalih nagara: Uni Swèdhen-Nurwègen lan Kamaharajan Ruslan
Titik kapisanan Struve dumunung ing Tartu Observatorium, ing pundi Struve dipuntindakaken kathah panalitén
Nalika taun 2005, Ranté Busur Geodetik Struve kadhaptar minangka Situs Warisan Donya UNESCO minangka ansambel ingkang ngesenaken, ranté kasungsun saking 34 plak péngetan utawi tugu "terintegrasi" langkung saking 265 titik ing 10 nagara, papan utama dipunparingi tandha kanthi dipunbolongi ing watu lan wesi salib ingkang dumunung ing inggil tugu
Pengukuran ranté triangulasi kasungsun saking 258 segitiga utama lan 265 geodetik simpul
Titik paling lèr dunungipun caket ing Hammerfest ing Nurwègen lan titik paling kidul caket kaliyan Laut Hitam ing Ukraina
Prasasti punika dumunung ing 10 nagara, lan saben monumen kadhaptar minangka Situs Warisan Donya UNESCO.
Bauhaus Bauhaus, inggih punika siji sekolah seni lan désain ing Jerman ingkang pengaruhipun ageng sanget lan misuwur kanthi keunikan gabungan antawisipun seni lan téknik wonten ing produksi massal, ingkang wonten ing perkembanganipun langkung kawéntar minangka nama siji gaya seni piyambak
Sekolah punika jumeneng nalika taun 1919 lan jumeneng dumugi dipuntutup déning Nazi nalika taun 1933
Ingkang pisanan dipunpimpin déning Walter Gropius (1883-1969) lan Ludwig Mies van der Rohe (1886-1969)
Bauhaus ébah ing babagan seni artistéktur, inggih punika Utopia, dhedhasar ing idealisme saking wujud ingkang prasaja lan fungsi ingkang lugas, lan siji kapitadosan bilih mesin perekonomian saged mbekta kanthi "elegan" barang-barang ingkang sampun kadésain dados kagunganipun tiyang kathah, migunakaken téknik-téknik lan material-material ingkang dipunginakakn kanthi mligi saperlu panganggo pabrik lan manufaktur massal, kados ta baja, beton, krom, kaca, lan sanèsipun.
Nalika taun 1919, perekonomian ing Jerman risak amargi perang donya ingkang nguras sadaya kekiyatan Jerman
Satunggaling arsiték Walter Gropius dipuntunjuk saperlu mimpin siji institusi ingkang saged mbiyantu yasa nagara lan mbentuk siji tatanan sosial ingkang énggal
Dipunsukani nama "Bauhaus", institusi punika dipunfokusaken ing siji wujud énggal ingkang rasional saking perumahan sosial kanggé pegawé.
Pamanggih dhasar saking pola pengajaran saking Bauhaus inggih punika kesatuan saking artistik punika piyambak lan dedikasi praktikal
Saben siswa kedah mungkasaken wulangan pengantar sadéréngipun piyambakipun saged mlebet siji "workshop" ingkang piyambakipun pilih
Wonten sapérangan tipe "workshop" ingkang dipunsamektakaken: Metal, Tipografi, Seni Lukis Gelas, Pahatan, Mebel, Pekerjaan 3 Dhimènsi lan sanès-sanèsipun
Siswa ing Bauhaus mendhet 6 wulan wulangan pengantar ingkang nglibataken nglukis lan ékspérimén dhasar babagan bentuk, sadéréngipun lulus ing tigang taun pelatihan "workshop" déning kalih ahli: 1 seniman lan 1 pengrajin.
Ingkang nyinaoni babagan arsitèktur kanthi téyori lan praktik, makarya kanthi konstruksi yasan ingkang nyata
Sasaran kreatifitas saking kurikulum menarik sadaya saking staff pengajar
Parté Nazi lan kelompok pulitik fasis sanèsipun sampun nentang jumenengipun Bauhaus wiwit 1920an
Nazi gadhah pamanggih babagan punika minangka siji kedhok kanggé kuminis, mliginipun maragi kathah seniman Ruslan ingkang wonten ing mrika.
Sekolah Bauhaus pungkasanipun pindhahsaking Weimar nuju ing Dessau, saking Dessau nuju ing Berlin, lan pungkasanipun dipuntutup amargi rezim Nazi nalika taun 1933
Sekolah punika gadhah 3 ancas ingkang utama:
Budi Darma Budi Darma ingkang miyos wonten inh Rembang 25 April 1937 inggih punika guru besar wonten ing FPBS Universitas Negeri Surabaya (rumiyin IKIP Surabaya)
Piyambakipun putra angka sekawan sakin g enem sedherekipun ingkang sedayanipun kakung
Bapakipun inggih makarya dados punggawa kantor pos, ingkang dadosaken piyambakipun kedah pindhah- pindhah dalemipun amargi ndhèrèk papan makaryanipun bapakipun saking kithah satunggal dhateng kitha sanèseipun
Budi Darma rampng kuliah ing Jurusan Sastra Barat, Fakultas Sastra, Universitas Gadjah Mada ing taun 1963 lan nalika lulusan punika piyambakipun pikantuk Bintang Bakti Wisuda
Kajawi punika, Budi Darma ugi sampun naté pados kawruh wonten ing Universitas Hawaii, Honolulu, Amérikah Sarékat ing taun 1970 – 1971, lajeng pikantuk gelar MA saking Universitas Indiana, Bloomington, AS (1976), saha pikantuk gelar Ph.D
saking universitas ingakng sami ing taun (1980)
Jabatan "Visiting Research Associate" ugi sampun naté dipunlaksanakaken saking Universitas Indiana
Namanipun Budi Darma ugi sampun dipunpacak wonten ing Who's Who in The World, saha Ensiklopedi Pengarang Indonésia
Budi Darma nembé saѐstu saged nyerat wiwit taun 1968
Seratan- seratanipun inggih wujud carkak, novèl, esai, utawi makalah –makalah wonten ing kathah pertemuan
Kajawi saking antologi carkak "Kritikus Adinan", ngantos sapunika kirang langkung 8 bukunipun ingkang sampun dipuncithak ing antawisipun inggih ingkang wujud novèl wonten tiga kanthi irah- irahan, Olenka" (1983),"Raflus" (1998), saha "Ny
Talis" (1996); satunggal kempalan carkak, "Orang-Orang Bloomington" (1981); tigang kempalan esai: "Solilokui" (1983), "Sejumlah Esai Sastra" (1984), saha "Harmonuium" (1995);lan satunggal karya pertalan
Novelipun Budi Darma ingkang sapisan inggih punika "Olenka", inggih novelipun ingkang kathah dipunremeni déning masarakat saha ingkang dadosaken piyambakipun pikantuk kathah pangaji
"Rafilus" inggih novelipun ingkang nomer kalih
Novèl punika dipunseat nalika piyambakipun pikantuk undhangan dhateng Inggris ing taun 1985
Sanajan latar prastawa ingkang dipungambaraken wonten ing novèl mau kadadosan ing Surabaya, nanging piyambakipun kasil ngandharaken sisih peteng saking pagesanganipun manungsa
Piyambakipun langkung remen ningali prakawis ingkang kadadosan ing gesangipun tiyang minangka tandha-tandha umum sanen minangka produk tandha-tandha sosial kemawon
Kempalan cariyosipun ingkang kanthi irah-irahan "Orang-Orang Bloomington" dipunserat nalika piyambakipun wontn ing Bloomingtoon, Amérikah Sarékat
Wonten ing bukunipun, "Modern Indonesian Literature" jilid kaping 2, Prof
Teeuw ndhudhah karya-karyanipun Budi Darma wonten ing bab mirunggan
Satunggaling caerpenipun Budi Darma ingkang kapacak wonten ing kalawarta "Horison","Sang Anak" déningSatyagaraha Hoerip dipunlebetaken wonten ing antologi "Cerita Pendek Indonésia" jilid kaping 3, dipuncithak déning Pusat Pembinaan dan Pengembangan Basa, Departemen Wiyata dan Kebudayaan R.I
Herlinatiens Herlinatiens (nama aslinipun: Herlina Tien Suhesti ingkang miyos wonten ing Ngawi ing tanggal 26 April 1982 inggih punika salah satunggaling sastrawan wonten ing Indonésia
Nanging piyambakipun langkung remen dipunceluk pujangga tinimbang sastrawan
Novelipun ingkang sepisanan lair inggih kanthi irah-irahan "Garis Tepi Seorang Lesbian" ingkang dados "bestseller" ingkang mbiyantu piyambakipun ngrembakakaken karemenanipun kanggé nyerat novèl –novèl ingkang salajengipun
Sapunika piyambakipun aktip yasa sanggar kaliyan paring panyengkuyung dhateng laré-laré ingkang dumunung ing Yogyakarta
Novelipun Herlinatiens ingkang sapisan inggih punika kanthi irah-irahan “Garis Tepi Seorang Lesbian” inggih nyariosaken babagan satunggaling lesbian ingkang dipunsingkiri déning kabudayan ing sakiteripun saha kulawarganipun
Buku ingkang sapisan punika telas dipuntumbas déning pamaosipun namung ing kalih peken
Bukunipun ingkang kaping kalih inggih punika, “Dejavu”, “Sayap yang Pecah” ugi dados bestseller
Sapunika, piyambakipun minangka staff saha tim panaliti saking Yayasan umar Kayam
Piyambakipun dumunung ing Yogyakarta saha pados kawruh malih kanggé gelar master wonten ing jurusan budaya ing Universitas Sanata Dharma
Garis Tepi Seorang Lesbian
Bukunipun ingkang dipunsalin ing basa Inggris kanthi irah-irahan Margins of a Lesbian, dipunwiwiti kaliyan wontenipun tokoh Ashmora Paria, tiyang èstri saking Indonésia ingkang gadhah tigang putra
Lajeng piyambakipun nikah saha dumunung Paris, Pranis kaliyan kancanipun ingkan èstri ugi, inggih tokoh Ri
Paria saha Ri sampun dipunsingkiri déning masarakat Paris lajeng kekalihipun pindhah dhateng Indonesia malih
Cariyos punika ing pérangan purwakaning buku.Paria lajeng kepanggih kalyan Davia, murid èstri ingkang sampun gadhah sesandhingan kaliyan tiyang jaler
Ing sepisanan, Paria ngupaya kanggé nolak raosipun dhateng Davia, nanging amargi piyambakipun taksih dhèwèkan lajeng piyambakipun njalin gayutan kaliyan Devia
Paria ugi gadhah gayutan kaliyan kalih kancanipun mawi serat inggih punika Gita, satunggaling ibu rumah tangga saha Rafael, biarawati Katolik
Buku punika nyariosaken babagan perjuanganipun tiyang ingkang dipunsingkiri, rumor, saha lajeng dipunsisihaken wonten ing masarakatipun.
Marga T Marga Tjoa ingkang miyos ing Jakarta tanggal 27 Januari 1943 utawi ingkang misuwur kanthi nama Marga T
inggih salah satunggaling sastrawan ingkang aktip ngasilaken karya-karyanipun ing Indonésia
Namanipun dados pujangga wiwitan misuwur ing taun 1971 saking cariyosipun, Karmila ingkang salajengipun dipundamel buku saha filem
Wiwit alit, Marga T sampun remen nyerat
Karangan-karanganipun ing purwakanipun kapacak wonten ing majalah sekolahipun
Lajeng ing yuswa 21 taun piyambakipun kasil ngasilaken cariyos cekakipun ingkang sapisan kanthi irah-irahan 'Kamar 27", lajeng dipunsusul kaliyan dipunwedalaken bukunipun ingkang sapisan inggih kanthi irah-irahan, "Rumahku ya iku Istanaku", satunggaling cariyos kanggé laré-laré ingkang dipuncithak ing taun 1969
Minangka pujangga, Marga T inggih tiyang ingkang remen makarya kanthi tumemen
Saben dintenipun, piyambakipun nelasaken wekdal sekawan ngantos gangsal jam sadinten kanggé ngarang
Novelipun ingkang paling misuwur inggih kanthi irah-irahan “Sekuntum Nozomi” bukunipun ingkang medal kaping tiga ing taun 2004, ingkang nyariosaken tragedi Mèi 1998 ingkang ndadosaken kathah kurban mliginipun tiyang èstri keturunan Tionghoa
Marga punika tiyang ingkang boten remen dipunkenl déning masarakat kathah
Piyambakipun inggih dados dhokter lulusan saking Universitas Trisakti, Jakarta
Awit saking punika, kathah novelipun ingkang nyariyosaken babagan medis
Ngantos sapunika, Marga sampun medalaken 128 cariyos cekak kaliyan 67 buku kanggé lare-lare, novèl saha kempalan carkak
Ing ngandhap punika inggih tuladhanipun asiling karya saking Marga T:
Motinggo Boesje Bustami Djalid utawi ingkang misuwur kanthi sebatan Motinggo Boesje ingkang miyos ing Kupangkota, Bandar Lampung tanggal 21 Novèmber 1937 lan séda ing Jakarta tanggal 18 Juni 1999 inggih punika salah satunggaling sastrawan ingkang misuwur ing Indonésia ugi dados sutradara saha seniman asal Indonésia
Motinggo miyos saking tiyang sepuhipun Djalid Sutan Raja Alam saha Rabi’ah Ja’kub ingkang asalipun saking Minangkabau
Ibunipun asalipun saking Matur, Agam, déné bapakipun sakng Sicincin, Padang Pariaman
Sasampunipun rabi, piyambakipun saha garwanipun pindhah dhateng Bandar Lampung
Wonten ing mrika, bapakipun makarya dados klerek KPM ing Kupangkota, déné ibunipun ucal dados guru agama saha Basa Arab
Nalika yuswanipun 12 taun, tiyang sepuhipun sampun tilar dunya, lajeng Motinggo dipunrawat simbahipun ing Bukittinggi ngantos ngrampungaen sekolah tingkat SMA
Motinggo lajeng nerasaken kuliah wonten ing Fakultas Hukum Universitas Gadjah Mada nanging boten lulus
Titik purwakanipun Motinggo remen ing babagan seratan dipunwiwiti nalika wonten perwira Jepang Yamashita rawuh wonten ing griyanipun kanthi maringi mesin tik
Mesin tik punika ingkang salajengipun dados kancanipun Motinggo kanggé nyerat sadaya pamanggihipun
Dramanipun ingkang kanthi irah-irahan "Malam Jahanam" (1958), pikantuk Bebungah dados jawara kaping pisan Sayembara Penulisan Drama Pérangan Kesenian Departemen P & K taun 1958 saha cerpenipun, "Nasehat buat Anakku", pikantuk bebungah saking kalawarta "Sastra" taun 1962
Karya-karyanipun kathah ingkang dipunserat malih ing basa sanèsipun, ing antawispun ing Basa Ceko, Inggris, Walanda, Prancis, Jerman, Koréa, Jepang, saha Mandarin
Dados satunggaling pujangga, karya-karyanipun ugi mlebet wonten ing antologi juru gurit Asia (1986) saha antologi juru gurit donya (1990)
Ing sadangunipun gesangipun, Motinggo sampun kathah ngasilaken atusan karya-karyanipun ingkang cahipun sampun langkung saking 200 karyanipun ingkang ngantos sapunika taksih kesimpen wonten ing Kapustakan Konggrès ing Washington, D
Di taman kutha Seoul, Koréa Kidul, namanipun kapacak éndah wonten ing antawisipun 1.000 juru gurit donya
Piyambakipun ugi sampun naté dados redaktur kepala Penerbitan Nusantara (1961-1964) saha Ketua II Koperasi Seniman Indonésia
Tuladhanipun asiling karya saking Bustami Djalid, inggih kados makaten:
Sariamin Ismail Sariamin Ismail ingkang miyos ing Talu, Pasaman, Sumatera Barat, tanggal 31 Juli 1909 saha séda ing Pekanbaru, Riau ing taun 1995 ing yuswa 86 taun inggih punika pujangga wanita ingkang sapisan ing Indonésia
Piyambakipun asring ngginakaken sandhi asma "Selasih" saha "Seleguri", utawi gabungan saking kalih sandhi asma kasebat, inggih punika, "Selasih Seleguri"
Novelipun ingkang sapisan medal inggih kanthi irah-irahan "Kalau tak Untung" dipuncithak déning Balai Pustaka ing taun 1934
Piyambakipun ugi aktip nyerat kathah artikel ing médhia massa saha koran kados ta "Pujangga Baru", "Panji Pustaka", "Asyara", "Sunting Melayu", saha "Bintang Hindia", piyambakipun ugi sampun naté dados editor ing ariwarta "Suara Kaum Ibu" ing Padang Panjang nalika taun 1934
Kajawi punika, piyambakipun ugi sampun naté kepilih dados anggota parlemen laladan kanggé provinsi Riau sasampunipun kepilih ing taun 1947
Sariamin miyos kanthi nama asli Basariah ing tanggal 31 Juli 1909 ing Talu, Pasaman Barat
Piyambakipun naté ngampungaken sekolah dhasar ing laladan miyosipun, lajeng ing yuswa 10 taun, piyambakipun sampun miwiti nyerat syair saha wujud-wujud puisi sanèsipun
Sasampunipun lulus ing taun 1921, piyambakipun lajeng nerasaken sekolah dhateng sekolah guru mirunggan wanita ing Padang Panjang, sah ing yuswa 16 taun sampun kathah nyerat ing mapinten-pinten koran okal kados ta “Pandji Poestaka”
Piyambakipun lajeng dados guru sasampunipun ngrampungaken pendhidhikan ing sekolah guru ing taun 1925
Selasih sepisanan makarya wonten ing Bengkulu lajeng pindhah dhateng Bukittinggo
Lajeng piyambakipun kondur malih ing Padang Panjang ing taun 1930 lan wiwit taun 1939, wiwit mucal malih ing Acèh, lajeng dipunkintun dhateng Kuantan, Riau ing taun 1941
Kajawi mucal dados guru, Sariamin ugi tetep nerasaken anggènipun nyerat kanggé nyekapi kabetahanipun
Lajeng piyambakipun misuwur dados Selasih saking karya novelipun ingkang sapisan
Ing novèl kasebat, piyambakipun ugi ngginakaken sandhi asma dados Seleguri, Sri Gunung, Sri Tanjung, Ibu Sejati, Bundo Kanduang, saha Mande Rubiah
Lajeng ing tengahing taun 1930 Sariamin nyerat malih kanggé majalah "Poedjangga Baroe"
Piyambakipun medalaken novelipun ingkang sapisan, "Kalau Tak Untung" ("If Fortune Does Not Favour") ing taun 1933, ingkang punika ndadosaken piyambakipun dados novelis wanita ingkang sapisan ing sajarah Indonésia
Novelipun dipuncithak déning Balai Pustaka, Lajeng piyambakipun medalaken malih novèl sanèsipun kanthi irah-irahan "Karena Keadaan" ("Because of the Situation"), ing taun 1937
Ing antawisipun taun 1928 ngantos 1930, Sariamin dados pandhega ing pakempalan Jong Islamieten Bond, ing Bukittinggi saha dados anggota DPRD Bukittinggi ing taun 1947-1948.
Soewarsih Djojopoespito Suwarsih Djojopuspito ingkang miyos wonten ing Cibatok, Bogor tanggal 20 April 1912 lan séda ing Yogyakarta tanggal 24 Agustus 1977 inggih punika salah satunggaling pujangga wanita Indonésia (saking suku Sunda) ingkang nyerat karyanipun wonten ing tigang basa, inggih punika, basa Walanda, Sunda, saha Indonésia
Suwarsih Djojopuspito gadhah nama alit Tjitjih ingkang miyos saking kulawarga tani, kanthi namanipun bapakipun inggih punika Radèn Bagoes Noersaid Djajapuspito, ingkang piyambakipun buta aksara nanging saged dados dhalang wayang kulit wonten ing tigang basa inggih punika basa Jawa, basa Sunda, saha basa Indonésia
Piyambakipun sekolah ingkang sapisan wonten ing Katini School (sekolah Dasar ingkang dangunipun 7 taun]] wonten ing Bogor saking taun 1919 – 1926, lajeng nerasaken sekolah wonten ing MULO (SMP jaman Walanda]] taun 1927 – 1929 wonten ing Bogor, lan ingkang kaping pungkasan sekolah wonten ing Europeesche Kweekschool (Sekolah Guru Atas Walanda), ingkang muridipun ingkang asli tiyang pribumi namung kalih saking 28 muridipun, ing Surabaya
kalih saking 28 muridipun, ing Surabaya nalika taun 1930 – 1932
Jaman Kebangkitan Nasional (1928 – 1942)
Sasampunipun lulus sekolah Guru, lajng uwarsih pindhah dhateng Bandung lan dados guru ing SR Pasundan, sanajan ta piyambakipun gadhah ijazah dados guru sekolah Walanda ingkang kedahipun piyambakipun mucal ing sekolah Walanda, nanging langkung milih perguruan pribumi saha aktip wonten ing "Perkoempoelan Perempoean Soenda" dados anggotanipun
Ing taun 1934, Suwarsih nikah kaliyan Sugondo Djojopuspito
Déné mbakyunipun, Suwarni dados nganten kaliyan Mr
Jaman Jajahan Jepang (1943 – 1945)
Nalika jaman jajahan Jepang ingkang dipunpandhegani déning Dai Nippon, mèh sadaya bangsa Indonésia makarya kaliyan pamarèntahanipun Dai Nippon, lan Suwarsih makarya dados guru ing Sekolah Guru Kepandaian Putri ing Pasar Baru
Jaman Repolusi Fisik (1945 – 1949)
Nalika jaman repolusi fisik, margi piyambakipun kedah pindhah-pindhah dalemipun saking Jakarta, Cirebon, Purworejo, saha Yogyakarta, mila piyambakipun boten sempat malih nyerat novèl, amargi ndhèrèk garwanipun ingkang dados anggota BP-KNIP ing Jakarta saha Purworejo
Jaman Kamardikan sasampunipun RIS (sasampunipun taun 1949)
Ing taun 1949, Suwarsih ndhèrèk garwanipun Sugondo Djojopuspito, ingkang dumunung wonten ing Yogyakarta lan wiwit nyerat saha damel pertalan buku-bukunipun saking basa Pranis, Walanda, basa Jerman, utawi basa Inggris amargi nguwaosi sadaya basa punika
Piyambakipun séda ing tanggal 24 Agustus 1977 saha pikantuk gelar kehormatan dipunsarѐkaken ing Pemakaman Tamansiswa Taman Wijayabrata ing Celeban, Umbulharjo, Yogyakarta
Karya Novèl ingkang sampun dipunwedalaken
Namung satunggal roman ingkang sagd dipunasilken ing jaman sadérengipun jaman kamardikan ing taun (1933), déné karya sanèsipun kasil dipunwedalaken sabibaripun RIS
(1949) Artikel ingkang sampun naté dipunserat
Tingali "Levensbericht Jaarboek van de Maatschappij der Nederlandse Letterkunde te Leiden 1978-1979".
Titis Basino Titis Retnoningrum Basino ingkang miyos wonten ing Magelang, Jawa Tengah tanggal 17 Januari 1939 inggih punika salah satunggaling sastrawan èstri ing Indonésia ing wekdal 1960-1990-an
Sadèrèngipun taun 1980-an, Titis boten kathah dipunkenl déning tiyang amargi seratanipun nembé wujud carita pendek dèrèng dados novèl
Nembé ing pungkasaning taun 1980-an saha ing taun 1990-an novèl-nvelipun kathah ingkang medal
Titis nikah kaliyan Ir
Purnomo Ismadi ing tanggal 5 Mèi 1964
Titis Basino inggih putri saking pasangan Basino Atmodisuryo saha Suparmi
Piyambakipun sekolah ing tingkat sekolah dhasar (SD) saha SMP lan SMA wonten ing kitha Purwokerto
Piyambakipun rampung sekolah dhasar ing taun 1945; SMP rampung ing taun 1955, lan SMA rampung ing taun 1958
Sabibaripun lulus saking SMA, lajeng Titis pindhah dhateng Jakarta lan nerasaken kuliah wonten ing Fakultas Sastra
Piyambakipun ngrampungaken sarjana mudh ing taun 1961, lajeng makarya dados karyawan ing pabukon FSUI dangunipun satunggal taun ing taun 1962
Lajeng, Titis makarya aos pramugari ing maskapé penerbangan Garuda Indonésia Airways (1963-1964)
Titis wiwitan nyerat ing taun 1957, nalika piyambakipun taksih sekolah ing SMA
Ing wekdal punika asiling seratanipun, kathah ingkang mlebet ing kalawarta sekolahipun
Lajeng ing taun 1963, piyambakipun wiwitan kaloka déning pamaos sastra Indonésia saking cariyos cekakipun ingkang gadhah irah-irahan "Dia, Hotèl, dan Surat Dudutan" ingkang dipunwedalaken déning kalawarta "Sastra" lan nampi bebungah panglipur
Karyanipun ingkang sapisan inggih punika “Meja Gambar” dipunterjemahaken wonten ing basa Inggris dados “The Drafting Table” ingkang dipunseat déning Claine Sivensen saha dipunwedalaken déning Yayasa Lontar
Titis lajeng rmen nyerat lan ngasilaken kathah karyanipun, ngantos diken mandheg nyerat kaliyan kulawarganipun ing taun 1997
Ing taun 1998 Titis pikantuk Pangaji-aji Sastra saking Pusat Pembinaan dan Pengembangan Basa awit saking karyanipun Dari Lembah ke Coolibah
Lajeng ing taun 1999, pamarѐntah Malaysia maringaken pangaji Mastra, satunggaling pangaji dhateng karya sastra ingkang dipunanggep kompetitif ing Asia Tenggara
Sanajan ingkang dipunserat déning Ttis punika ing samubarang topik, nanging asiling karya ingkang misuwur inggih ingkang ngengingi bab kaum wanita saha prakawis-prakawis ingkang kadadosan ing salebeting gesang pribadi kaum wanita.
Umar Kayam Umar Kayam ingkang miyos ing Ngawi tanggal 30 April 1932 saha séda ing Jakarta tanggal 16 Maret 2002 inggih punika salah satunggaling sosiolog, novelis, cerpenis, dan budayawan ugi guru besar ing Fakultas Sastra Universitas Gadjah Mada, Yogyakarta (1988-1997-pensiun)
Umar Kayam utawi ingkang asring dipunceluk UK, inggih lulusan sarjana mudha ing Fakultas Pedagogik Universitas Gadjah Mada (1955), saha pikantuk gelar M.A
saking Universitas New York, Amérikah Sarékat (1963),lan pikantuk gelar Ph.D
saking Universitas Cornell, Amérikah Sarékat, ing taun (1965)
Piyambakipun sampun naté dados Direktur Jenderal Radio, Televisi, saha Film Departemen Penerangan RI saking taun 1966 – 1969, Ketua Dewan Kesenian Jakarta saking taun 1969 – 1972, Direktur Pusat Latihan Ilmu-ngèlmu Sosial Universitas Hasanudin, Ujungpandang (1975-1976), anggota MPRS (Majelis Permusyawaratan Rakyat Sementara), dhosèn Universitas Indonésia, dhosèn Sekolah Tinggi Filsafat Driyarkara, Jakarta, "senior fellow" woten ing East-West Centre, Honolulu, Hawaii, Amérikah Sarékat (1973), Ketua Dewan